बॉलीवुड के इस एक्टर को केरल पुलिस ने किया गिरफ्तार, किया था ये जुर्म | Bollywood actor Prashant Narayanan jailed following his alleged involvement in a cheating case - Hindi Oneindia
28 min ago शिवसेना नेता ने किया बड़ा ऐलान, कमलेश तिवारी के हत्यारों का सिर कलम करने वाले को देंगे
42 min ago स्कूल में बच्चे कर रहे थे पढ़ाई तभी निकल आए एक-दो नहीं बल्कि 6-6 सांप, फिर...
43 min ago कमलेश तिवारी हत्याकांड: साजिशकर्ताओं में एक दर्जी, दूसरा साड़ी बेचने वाला और तीसरा जूते की दुकान पर करता है काम
| Updated: Sunday, September 8, 2019, 21:23 [IST]
मुंबई। इमरान हाशमी की फिल्म मर्डर 2 में विलेन का किरदार निभा चुके एक्टर प्रशांत नारायणन को एक धोखाधड़ी के मामले में केरल पुलिस ने गिरफ्तार कर लिया। एक्टर को पुलिस ने जेल भेज दिया है। केरल के पुलिस अफसर ए प्रताप ने बताया कि उन्होंने प्रशांत और उनकी पत्नी शोना को मुंबई से गिरफ्तार किया और अभी दोनों न्यायिक हिरासत में हैं। इन दोनों के उपर 1 करोड़ रुपए से अधिक की धोखाधड़ी का आरोप है।
मलयालम फिल्म के निर्माता से ठगे 1.2 करोड़ रुपए
पुलिस अधिकारी ने बताया कि, मामला धोखाधड़ी से जुड़ा हुआ है। शिकायतकर्ता थॉमस पनिकर हैं, जो एक मलयालम फिल्म के निर्माता हैं। जिनकी एक फिल्म में प्रशांत नारायणन ने 2017 में अभिनय किया था। फिल्म के बाद उनकी अच्छी दोस्ती हो गई। पनिकर को बताया गया कि उनकी शोना के पिता की मुंबई स्थिति एक कंपनी है और अगर उन्होंने इसमें निवेश किया, तो उन्होंने वहां का निदेशक बनाया जाएगा।
केरल पुलिस में मुंबई में किया अरेस्ट
इसके बाद पनिकर ने इस कंपनी में 1.20 करोड़ रुपये इनवेस्ट किए थे। जिसके बाद उन्हें पता चला कि उनके साथ धोखाधड़ी की गई है। इसके बाद ही उन्होंने पुलिस में शिकायत दर्ज कराई है। प्रड्यूसर सहित केरल पुलिस की 7 लोगों की टीम मुंबई पहुंची और 3 दिनों तक प्रशांत पर नजर रखने के बाद उन्हें गिरफ्तार कर लिया। प्रशांत और उनकी पत्नी को गिरफ्तार कर ट्रांजिट वॉरंट पर केरल लाया गया है। कोर्ट में पेश किए जाने के बाद उन्हें 20 सितंबर तक के लिए जेल भेज दिया गया है।
उन्हें फिल्म मर्डर 2 में अपने काम से मिली पहचान
नारायणन ने अपनी शिक्षा दिल्ली से पूरी की, जहां उन्होंने थियेटर में कदम रखा। नब्बे के दशक की शुरुआत में, उन्होंने मुंबई को अपना स्थायी घर बना लिया। अभिनेता ने 50 से अधिक फिल्मों में काम किया है। इसमें हिंदी और मलयालम सहित दक्षिणी भाषाई फिल्में अधिक हैं। प्रशांत ने शैडो ऑफ टाइम्स, ये साली जिंदगी, भिंडी बाजार, मर्डर 2, मांझी- द माउंटेन मैन जैसी कुछ मशहूर फिल्मों में काम किया है। हालांकि उन्हें फिल्म मर्डर 2 में अपने काम से पहचान मिली थी
शशि थरूर की कांग्रेस को नसीहत, 'लाइट हिंदुत्व' पार्टी को एक दिन जीरो कर देगी
bollywood jail kerala mumbai बॉलीवुड जेल केरल मुंबई
Bollywood actor Prashant Narayanan jailed following his alleged involvement in a cheating case